MT
1.6.2022
Il-Ġurnal Uffiċjali tal-Unjoni Ewropea
C 217/31
3.5.
Regoli speċifiċi dwar it-tqattigħ, it-taħkik, l-ippakkjar, eċċ. —
3.6.
Regoli speċifiċi dwar it-tikkettar Il-karkassi koperti mill-IĠP huma mmarkati bl-inizjali “CM” b’linka li ma titħassarx fuq ir-riġlejn, l-ispallejn u s-sider u jkollhom tikketta b’numru individwali kif ukoll il-logo tal-Kunsill Regolatorju.
Il-kulur ivarja skont it-tip ta’ “Cordero Manchego” [Recental (ħrief żgħar) jew Lechal (ħrief tal-ħalib)].
Il-logo tal-Kunsill Regolatorju għall-IĠP “Cordero Manchego” tat-tip “Recental” (ħrief żgħar)
Il-logo tal-Kunsill Regolatorju għall-IĠP “Cordero Manchego” tat-tip “Lechal” (ħrief tal-ħalib)
4.
Definizzjoni fil-qosor taż-żona ġeografika Iż-żona tal-produzzjoni jew tat-trobbija tar-razza Manchego tkopri ż-żona ġeografika ta’ La Mancha, li tinkludi d-distretti li ġejjin: 1.
Albacete: Mancha, Manchuela, Centro u Almansa. 2.
Ciudad Real: Mancha, Campo de Calatrava u Campo de Montiel. 3.
Cuenca: Manchuela, Mancha Baja u Mancha Alta. 4.
Toledo: La Mancha Castile-La Mancha hija t-tielet l-akbar Komunità Awtonoma fi Spanja, u għandha erja ta’ 79 230 km2.
5.
Rabta maż-żona ġeografika Ir-rabta bejn l-IĠP “Cordero Manchego” [u ż-żona ġeografika] hija bbażata fuq il-karatteristiċi tal-laħam frisk, li ġej esklussivament mill-ħrief tar-razza Manchego.
Il-laħam dgħif għal moderatament xaħmi u x-xaħam lewn il-krema abjad u għandu konsistenza soda.
Lewn il-laħam roża ċar.
Tari ħafna u sukkulenti u għandu riħa pjaċevoli ħafna.
5.1.
Speċifiċità taż-żona ġeografika La Mancha hija steppa antika, ikkultivata mir-Rumani għall-ħalfa, li l-Għarab kienu jsejħulu “Manyá”, jiġifieri “mingħajr ilma”.
Dawn iż-żewġ ismijiet iddefinew b’mod ċar il-karattru tar-reġjun.